**Proiectul hotărârii de Guvern**

**Cu privire la aprobarea Mecanismului de recuperare la bugetul de stat a cheltuielilor de studii/instruiri suportate de entitățile publice din domeniul milităriei, securității, ordinii publice și administrației penitenciare**

**Anunț:** În scopul punerii în aplicare a Legii nr. 365/2022 pentru modificarea unor acte normative, Ministerul Apărării, începând cu data de 12 iulie 2023, inițiază procesul de elaborare a proiectului de hotărâre a Guvernului ”**Cu privire la aprobarea Mecanismului de recuperare la bugetul de stat a cheltuielilor de studii/instruiri suportate de entitățile publice din domeniul milităriei, securității, ordinii publice și administrației penitenciare”**.

Scopul proiectului hotărârii de Guvern constă în:

- stabilirea uni **mecanism unic** referitor la modalitatea de restituire/recuperare la bugetul de stat a cheltuielilor de studii/instruiri pentru entitățile publice din domeniul milităriei, securității, ordinii publice și administrației naționale a penitenciarelor, precum și aducerea actelor normative în concordanţă cu prevederile Legii nr.365/2022 pentru modificarea unor acte normative;

- perfecţionarea reglementărilor juridice a relaţiilor apărute între autorități şi militarii prin contract, funcționarii publici cu statut special, ofiţerilor de informaţii şi securitate, funcționarilor publici cu statut special, care au beneficiat de studii/instruiri din sursele bugetului de stat și au îndeplinit serviciu o perioadă mai mică decât perioada obligatorie de serviciu stabilită după absolvirea instituţiilor de învăţământ din domeniul milităriei, securității, ordinii publice și administrației naționale a penitenciarelor sau după finalizarea altor forme de perfecţionare profesională, în urma rezoluțiunii contractului de îndeplinire a serviciului de către aceștia, înainte de termen;

- asigurarea echității și proporționalității perioadei de îndeplinire a serviciului după finalizarea studiilor/instruirilor de către militarii prin contract, funcționarii publici cu statut special, ofiţerilor de informaţii şi securitate, funcționarilor publici cu statut special, beneficiari de studii/instruiri cu finanţare de la bugetul de stat.

Proiectul hotărârii de Guvern va putea fi vizualizat pe pagina web oficială a Ministerului Apărării (*https://www.army.md*), la compartimentul „*Transparența Decizională*”, rubrica „*Anunțurile privind organizarea consultării publice*” sau rubrica „*Modul de participare*”, precum și pe platforma guvernamentală [*https://particip.gov.md*](https://particip.gov.md) (în directoriul „*Modulul de participare – Proiecte –Ministere - Ministerul Apărării*”), după anunțarea acestuia în cadrul ședinței secretarilor generali ai ministerelor.

**Opiniile, recomandările și sugestiile referitor la proiectul respectiv, pot fi expediate până la data de 25 iulie 2023**, pe suport de hârtie sau format electronic în adresa persoanei de contact: **Vitalie BUTNARU, Direcția politici resurse umane a Ministerului Apărării**, telefon: 0-22-25-21-66, e-mail: vitalie.butnaru@army.md